***Γουίλ Τρεντ*** (αγγλικά: *Will Trent*) είναι μια αμερικανική αστυνομική δραματική τηλεοπτική σειρά που βασίζεται στη σειρά μυθιστορημάτων *Will Trent* της Κάριν Σλότερ. Η σειρά έκανε πρεμιέρα στις 3 Ιανουαρίου 2023 στο ABC. Τον Απρίλιο του 2023, η σειρά ανανεώθηκε για δεύτερο κύκλο.

Υπόθεση
-------

Ο Γουίλ Τρεντ εγκαταλείφθηκε από τους γονείς του ως παιδί και αναγκάστηκε να μεγαλώσει στο σύστημα ανάδοχης φροντίδας της Ατλάντας, κάτι που είχε διαρκή επίδραση πάνω του. Παρά το γεγονός ότι είναι δυσλεξικός, έχει γίνει ειδικός πράκτορας στο Γραφείο Ερευνών της Τζόρτζια (GBI). Ο Τρεντ είναι ιδιαίτερα παρατηρητικός, επιλύοντας το υψηλότερο ποσοστό υποθέσεων στο GBI, κάτι που προκαλεί φθόνο.

Στον Τρεντ είχε ανατεθεί μια υπόθεση διαφθοράς στην οποία εμπλέκεται το αστυνομικό τμήμα της Ατλάντας, το οποίο μοιράζεται ένα κτίριο με το GBI. Η επίλυσή της είχε ως αποτέλεσμα τη σύλληψη πολλών αξιωματικών της αστυνομίας. Το αφεντικό του στο GBI, η Αμάντα Βάγκνερ, αναθέτει στη Φέιθ Μίτσελ, τη δυσαρεστημένη κόρη μιας συλληφθείσας αξιωματικού της αστυνομίας, να ενσωματωθεί προσωρινά στο GBI ως συνεργάτιδα του Τρεντ.

Αυτός έχει δεσμό με την παιδική του φίλη από το σύστημα ανάδοχης φροντίδας, την ντετέκτιβ ανθρωποκτονιών Άντζι Πολάσκι, η οποία συνεργάζεται με τον ντετέκτιβ Μάικλ Όρμγουντ. Οι υποθέσεις του Τρεντ και του Πολάσκι μερικές φορές αλληλεπικαλύπτονται, φέρνοντας τους δύο και τους συνεργάτες τους σε συνεχή επαφή.

Διανομή
-------

* Ραμόν Ροντρόγκες ως Γουίλ Τρεντ
* Έρικα Κρίστενσεν ως Άντζι Πολάσκι
* Αϊάνθα Ρίτσαρντσον ως Φέιθ Μίτσελ
* Τζέικ Μακλάφλιν ως Μάικλ Όρμγουντ
* Σόνια Σον ως Αμάντα Βάγκνερ

Παραγωγή
--------

Τον Φεβρουάριο του 2022, το ABC παρήγγειλε ένα πιλοτικό επεισόδιο του *Γουίλ Τρεντ*, βασισμένο στη σειρά μυθιστορημάτων της Κάριν Σλότερ με τον ίδιο τίτλο, στα στούντιο της 20th Television. Τον Αύγουστο του 2022, το ABC παρήγγειλε τα επεισόδια του κύκλου 2022–23. Η σειρά έκανε πρεμιέρα στις 3 Ιανουαρίου 2023 στο ABC. Στις 18 Απριλίου 2023, το ABC ανανέωσε τη σειρά για έναν δεύτερο κύκλο.

### Κάστινγκ

Ο Ραμόν Ροντρίγκες επιλέχθηκε για τον πρωταγωνιστικό ρόλο τον Απρίλιο του 2022, με την Έρικα Κρίστενσεν να υποδύεται την Άντζι Πολάσκι. Τον Μάιο του 2022, επιλέχθηκαν η Αϊάνθα Ρίτσαρντσον ως Φέιθ, ο Τζέικ Μακλάφλιν ως Μάικλ και η Σόνια Σον ως Αμάντα.

### Γυρίσματα

Η παραγωγή του πρώτου κύκλου του *Will Trent* ξεκίνησε στην Ατλάντα στις 10 Οκτωβρίου 2022 και ολοκληρώθηκε στις 20 Φεβρουαρίου 2023.

Υποδοχή
-------

 Ο ιστότοπος Rotten Tomatoes ανέφερε βαθμολογία έγκρισης 89% με μέση βαθμολογία 7/10, με βάση 9 κριτικές. Το Metacritic, το οποίο χρησιμοποιεί σταθμισμένο μέσο όρο, έδωσε βαθμολογία 71 στα 100 με βάση 7 κριτικούς, υποδεικνύοντας "γενικά ευνοϊκές κριτικές".

Παραπομπές
----------

1. ↑  Gao, Max (3 Ιανουαρίου 2023). «*Will Trent* is a promising addition to ABC's roster of ubiquitous procedurals». *The A.V. Club*. Ανακτήθηκε στις 13 Ιανουαρίου 2023.
2. 1 2  Ausiello, Michael (7 Νοεμβρίου 2022). «ABC's Midseason Schedule: The Rookie Moves Back to Tuesday (With a Twist)». *TVLine*. Ανακτήθηκε στις 9 Ιανουαρίου 2023.
3. 1 2  Petski, Denise· Andreeva, Nellie (18 Απριλίου 2023). «'Will Trent' Renewed For Season 2 By ABC». *Deadline Hollywood*. Ανακτήθηκε στις 18 Απριλίου 2023.
4. ↑  Otterson, Joe (1 Φεβρουαρίου 2022). «ABC Orders Drama Pilot 'Will Trent' From Liz Heldens, Dan Thomsen». *Variety* (στα Αγγλικά). Ανακτήθηκε στις 11 Ιανουαρίου 2023.
5. ↑  Otterson, Joe (8 Αυγούστου 2022). «'Will Trent' Ordered to Series at ABC for Midseason 2022-2023». *Variety* (στα Αγγλικά). Ανακτήθηκε στις 11 Ιανουαρίου 2023.
6. ↑  Andreeva, Nellie (8 Αυγούστου 2022). «'Will Trent' Drama Starring Ramon Rodriguez Gets ABC Series Order». *Deadline Hollywood*. Ανακτήθηκε στις 8 Αυγούστου 2022.
7. ↑  Otterson, Joe (18 Απριλίου 2022). «Ramón Rodríguez to Lead 'Will Trent' Pilot at ABC». *Variety* (στα Αγγλικά). Ανακτήθηκε στις 12 Ιανουαρίου 2023.
8. ↑  Otterson, Joe (20 Απριλίου 2022). «ABC Drama Pilot 'Will Trent' Casts Erika Christensen». *Variety* (στα Αγγλικά). Ανακτήθηκε στις 12 Ιανουαρίου 2023.
9. ↑  Petski, Denise (5 Μαΐου 2022). «Jake McLaughlin & Iantha Richardson Join ABC Drama Pilot 'Will Trent'». *Deadline* (στα Αγγλικά). Ανακτήθηκε στις 12 Ιανουαρίου 2023.
10. ↑  Hailu, Selome (10 Μαΐου 2022). «Sonja Sohn Cast in 'Will Trent' Drama Pilot at ABC». *Variety* (στα Αγγλικά). Ανακτήθηκε στις 12 Ιανουαρίου 2023.
11. ↑  Ho, Rodney (8 Οκτωβρίου 2022). «ABC starts production of Karin Slaughter's 'Will Trent' TV series in Atlanta». *The Atlanta Journal-Constitution* (στα English). Ανακτήθηκε στις 12 Ιανουαρίου 2023. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* *Γουίλ Τρεντ* στο ABC
* *Γουίλ Τρεντ*   στην IMDb